ՆԱԽԱԳԻԾ

-----------------

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

«....» ....................... 2019 թ. N -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի № 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ

Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասը, ինչպես նաև «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի 9-րդ հոդվածի 6-րդ կետը Հայաստանի Հանրապետության կառավարությունը **ո ր ո շ ու մ է.**

1. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքում կատարել փոփոխություններ՝ ավելացնելով եկամուտները և ծախսերը 12,033,916.2 հազ. դրամով` համաձայն NN 1, 2 և 3 հավելվածների:
2. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի N 1 հավելվածում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման NN 3, 4, 5, 11, 11.1 և 12 հավելվածներում կատարել փոփոխություններ և լրացումներ` համաձայն NN 3, 4, 5, 6, 7, 8, 9 և 10 հավելվածների:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի № 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

**Իրավական ակտի անհրաժեշտությունը (նպատակը).**

Հայաստանի Հանրապետության Կառավարության վերը նշված որոշման նախագծի (այսուհետ` Նախագիծ) ընդունումը պայմանավորված է պետության կողմից երաշխավորված անվճար և արտոնյալ պայմաններով մատուցվող ծառայությունների շրջանակի, շահառուների խմբերի ընդլայնման, մատուցվող ծառայությունների առկա պահանջարկի բավարարման, գրպանից դուրս կատարվող ծախսերի ցուցանիշի նվազման, ինչպես նաև առողջապահական կազմակերպությունների արդիականացման, վերազինման, անհրաժեշտ սարքավորումներով հագեցման անհրաժեշտությամբ:

**Ընթացիկ իրավիճակը և խնդիրները.**

ՀՀ Կառավարության 2004 թվականի մարտի 4-ի «Պետության կողմից երաշխավորված անվճար և արտոնյալ պայմաններով բժշկական օգնության և սպասարկման մասին» թիվ 318-Ն որոշմամբ (այսուհետ` Որոշում) սահմանված են պետության կողմից երաշխավորված անվճար և արտոնյալ պայմաններով մատուցվող ծառայությունների շրջանակը, ինչպես նաև շահառուների խմբերը: Մասնավորապես, Որոշման համաձայն երեխաներին` ՀՀ-ում պետության կողմից երաշխավորված անվճար բժշկական օգնության և սպասարկման ծառայությունները ամբողջ ծավալով տրամադրվում են միայն 0-7 տարեկաններին: Միևնույն ժամանակ, բնակչության կողմից կատարվող մասնավոր ծախսերի ավելացումը և աղքատության ցուցանիշների վատթարացումը հատկապես 0-18 տարեկան երեխաներ ունեցող ընտանիքների համար գնահատվում է բարձր ռիսկային, քանզի դեմոգրաֆիկ, վերարտադրողական խնդիրներին զուգահեռ առաջ է գալիս առողջ սերունդ և մարտական պոտենցիալ ունենալու հարցը:

Պետք է նշել նաև, որ ՀՀ-ում ոչ վարակիչ հիվանդություններն ունեն զգալի մակրոտնտեսական ազդեցություն և խորացնում են աղքատությունը, քանի որ պահանջում են բազմակի բժշկական միջամտություններ, ինչն էլ իր հերթին ենթադրում է զգալի, հաճախ նույնիսկ աղետալի` չքավորության հասցնող բժշկական ծախսեր: Հնարավոր հաշմանդամության արդյունքում քաղաքացին կորցնում է աշխատունակությունը, այսինքն` հավելյալ արժեք ստեղծելու կարողությունները: Ոչ վարակիչ հիվանդություններից մահացության բեռի մեծ մասը սիրտ-անոթային հիվանդություններից հետո բաժին է ընկնում նորագոյացություններին` կազմելով շուրջ 20.6 տոկոս: Հաջորդը ուռուցքաբանական և արյունաբանական հիվանդություններն են, ընդ որում ուռուցքաբանական վիրահատությունները պետության կողմից երաշխավորված անվճար հիմունքներով տրամադրվում են բնակչության բոլոր խմբերին, իսկ ճառագայթային և քիմիաթերապևտիկ ծառայությունները տրամադրվում են համավճարային սկզբունքով: Սակայն ուռուցքաբանական և արյունաբանական հիվանդությունների բուժմանն ուղղվող պետական ծախսերն այսբերգի ընդամենը գագաթն են, և կորցրած աշխատունակության արդյունքում առաջացած անուղղակի լրացուցիչ ծախսերը ավելի քան չորս անգամ գերազանցում են այդ ցուցանիշը:

ՀՀ ողջ բնակչությանը պետության կողմից երաշխավորված անվճար պայմաններով մատուցվում են շտապ բժշկական օգնության ծառայությունները, սակայն Երևան քաղաքում կիրառվում է ավելի քան 30,000 բնակչի համար մեկ բրիգադ հարաբերակցությունը, ինչի պատճառով նվազում է ծառայության արագ արձագանքման հնարավորությունը և ավելանում է կանչերի միջև առկա միջին տևողությունը:

Նախագծով առաջարկվում է նաև ինչպես մարզային, այնպես էլ Երևան քաղաքի բժշկական կազմակերպությունների արդիականացում, վերազինում, հիմանանորոգում, միջազգային ստանդարտներին համապատասխանեցում:

**Կարգավորման նպատակը և բնույթը.**

Սույն որոշումով նախատեսվում է պետական բյուջեի եկամուտների ավելացման հաշվին իրականացնել առողջապահության ոլորտի առավել հրատապություն և կարևորություն ունեցող մի շարք ծրագրերի ընդլայնում, պետության կողմից երաշխավորված անվճար և արտոնյալ պայմաններով մատուցվող ծառայություններից օգտվող շահառուների խմբի ավելացում, ինչպես նաև մատուցվող ծառայությունների գների համահարթեցում: Մասնավորապես նախատեսվում են հետևյալ միջոցառումները.

1. «Սոցիալապես անապահով և հատուկ խմբերում ընդգրկվածների բժշկական օգնության իրականացում» ծրագրին առաջարկվում է հատկացնել լրացուցիչ 5.1 մլրդ դրամ, որը կուղղվի`

1) Հիվանդանոցային բժշկական օգնության և սպասարկման ծառայությունների գների համահարթեցմանը, ինչի արդյունքում կբարձրանա նաև բժշկական կազմակերպությունների աշխատողների աշխատավարձը, որն էլ իր հերթին կնպաստի ծրագրի արդյունավետության բարելավմանը և ոլորտում ստվերային գործունեության նվազմանը:

2) Սրտի վիրահատական ծառայությունների գծով պետական պատվերի շրջանակներում անվճար բժշկական օգնություն ստանալու իրավունք ունեցող շահառուների խմբերի ընդլայնմանը, մասնավորապես 1-ին և 2-րդ խմբի հաշմանդամների, ժամկետային զինծառայողների ընտանիքի անդամների, մարտական գործողությունների մասնակիցների ընտանիքի անդամների, զոհված զինծառայողներին ընտանիքի անդամների: Ինչպես նաև միջոցներ կուղղվեն առկա պահանջարկի ամբողջական բավարարմանը:

3) Մարդու օրգանների (երիկամի) 12 և ոսկրածուծի 11 փոխպատվաստման դեպքերի փոխհատուցում:

2. «Երեխաների բժշկական օգնության ծառայություններ» ծրագրում նախատեսվում է 0-18 տարեկան երեխաների բժշկական օգնությունն ու սպասարկումն ամբողջությամբ իրականացնել պետական պատվերի շրջանակներում, ինչպես նաև փոխհատուցել մինչև տարեվերջ կանխատեսվող դեֆիցիտը` ընդհանուր առմամբ ծրագրին ուղղելով 1,750.0 մլն դրամ:

3. «Անհետաձգելի բժշկական օգնության ծառայություններ» ծրագրում պլանավորվում է փոխհատուցել անհետաձգելի վիրահատությունների, այդ թվում` նաև սրտի անհետաձգելի վիրահատությունների (Stent for life), կյանք փրկող գլխուղեղի սուր և/կամ ենթասուր իշեմիկ կաթվածների թրոմբոլիտիկ բուժման և մեխանիկական թրոմբոլիտիկ բուժման ծառայությունների մինչև տարեվերջ կանխատեսվող դեֆիցիտը` ընդհանուր առմամբ ծրագրին ուղղելով 1.2 մլրդ դրամ:

4. «Ուռուցքաբանական և արյունաբանական հիվանդությունների բժշկական օգնության ծառայություններ» ծրագրում պլանավորվում է ապահովել դեպքերի ավելացմամբ պայմանավորված կանխատեսվող դեֆիցիտի փոխհատուցումը, ինչպես նաև իրականացնել գների համահարթեցում։ Պետության կողմից երաշխավորված անվճար և արտոնյալ պայմաններով մատուցվող ուռուցքաբանական ծառայությունների գները, առողջապահության սահմանափակ բյուջեի պայմաններում, բավականին ցածր են ծառայությունների իրական գներից, մասնավորապես ճառագայթային բուժման ծառայության գինը գրեթե 2 անգամ ցածր է ծառայության իրական արժեքից, իսկ մյուս ուռուցքաբանական ծառայությունների դեպքում էլ` շուրջ 30-40 %:

5. «Շտապ բժշկական օգնություն» ծրագրում նախատեսվում է բնակչությանն առավել որակյալ շտապ բժշկական օգնության ծառայություններ մատուցելու նպատակով ավելացնել հանրապետության տարածքում սպասարկող բրիգադների թիվը, մասնավորապես` Երևան քաղաքում ապահովելով 20,000 բնակչին մեկ բրիգադ սկզբունքը։

6. ԱՆ «Մարդասիրական օգնության հանրապետական կենտրոն» ՊՈԱԿ-ի գործունեության համապատասխանեցում միջազգային ստանդարտներին (ստանդարտ - պատշաճ բաշխման գործընթաց (ՊԲԳ) (GDP - Good Distribution Practice) և «Դեղերի մասին» օրենքի 24-րդ հոդվածին: Պլանավորվում է համապատասխան աշխատանքային տարածք, նոր գործելակարգ և նոր գործիքակազմ:

7. «Սուրբ Աստվածամայր» բժշկական կենտրոն» ՓԲԸ-ի մանկական նյարդավիրաբուժության ծառայությունը համապատասխան արդի սարքավորումներով հագեցում:

8. ԱՆ «Նորք» ինֆեկցիոն կլինիկական հիվանդանոց» ՓԲԸ-ի վերակառուցում:

9. ԱՆ «Հոգեկան առողջության պահպանման ազգային կենտրոն» ՓԲԸ-ի վերանորոգում:

9. ԱՆ «Սուրբ Գրիգոր Լուսավորիչ» բժշկական կենտրոն» ՓԲԸ-ի տեխնիկական հագեցվածության բարձրացում:

10. Արարատի մարզի «Մասիսի բժշկական կենտրոն» ՓԲԸ-ի շենքի վերակառուցում:

11. Արագածոտնի մարզի «Աշտարակի բժշկական կենտրոն» ՓԲԸ-ի վերակառուցում:

12. Արմավիրի մարզի «Վաղարշապատի բժշկական կենտրոն» ՓԲԸ-ի վերակառուցում:

13. Լոռու մարզի «Տաշիրի բժշկական կենտրոն» ՓԲԸ-ի վերակառուցում:

14. Կոտայքի մարզի «Չարենցավանի բժշկական կենտրոն» ՓԲԸ-ի մասնակի վերանորոգում:

15. Շիրակի մարզի «Մարալիկի առողջության կենտրոն» ՓԲԸ-ի մասնակի վերանորոգում:

16. Լոռու մարզի «Վանաձորի ինֆեկցիոն հիվանդանոց» ՓԲԸ-ի վերակառուցում:

17. «Լոռու մարզային արյան փոխներարկման կայան» ՓԲԸ-ի վերակառուցում:

18. Սյունիքի մարզի «Սիսիանի բժշկական կենտրոն» ՓԲԸ-ի վերակառուցում:

19. Կոտայքի մարզի «Նարիրիի բժշկական կենտրոն» ՓԲԸ-ի վերակառուցում:

20. Արագածոտնի մարզի «Թալինի բժշկական կենտրոն» ՓԲԸ-ի վերակառուցում:

21. Շիրակի մարզի «Արթիկի բժշկական կենտրոն» ՓԲԸ-ի մասնակի վերանորոգում:

22. Արագածոտնի մարզի «Ծաղկահովիտի առողջության կենտրոն» ՓԲԸ-ի կառուցում:

**Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Առողջապահության նախարարության ֆինանսատնտեսագիտական վարչության կողմից:

**Իրավական ակտի կիրարկման դեպքում ակնկալվող արդյունքը.**

ՀՀ քաղաքացիներին պետության կողմից երաշխավորված անվճար և արտոնյալ պայմաններով մատուցվող բժշկական օգնության և սպասարկման ծառայությունների շրջանակի, շահառուների խմբերի ընդլայնում, ինչպես նաև մատուցվող ծառայությունների հասանելիության ապահովում:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի № 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Հայաստանի Հանրապետության 2019 թվականի պետական բյուջում և Հայաստանի Հանրապետության կառավարության 2018 թվականի դեկտեմբերի 27-ի № 1515-Ն որոշման մեջ փոփոխություններ ու լրացումներ կատարելու և Հայաստանի Հանրապետության առողջապահության նախարարությանը գումար հատկացնելու մասին» Հայաստանի Հանրապետության կառավարության որոշման ընդունմամբ ՀՀ 2019 թվականի պետական բյուջեի եկամուտների և ծախսերի ծրագրային ցուցանիշները կավելանան 12,033,916.2 հազ. դրամով:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի № 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՆՈՐՄԱՏԻՎ ԻՐԱՎԱԿԱՆ ԱՅԼ ԱԿՏԵՐԻ ԸՆԴՈՒՆՄԱՆ ԵՎ ԳՈՐԾՈՂ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ

«Հայաստանի Հանրապետության 2019 թվականի պետական բյուջում և Հայաստանի Հանրապետության կառավարության 2018 թվականի դեկտեմբերի 27-ի № 1515-Ն որոշման մեջ փոփոխություններ ու լրացումներ կատարելու և Հայաստանի Հանրապետության առողջապահության նախարարությանը գումար հատկացնելու մասին» Հայաստանի Հանրապետության կառավարության որոշման ընդունման կապակցությամբ նորմատիվ իրավական այլ ակտերի ընդունման կամ գործող իրավական ակտերում փոփոխություններ կատարելու անհրաժեշտություն չկա:

**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի № 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| **հ/հ** | **Առաջարկության հեղինակը, գրության ամսաթիվը, գրության համարը** | **Առաջարկության բովանդակությունը** | **Եզրակացություն** |
|  | 1 | 2 | 3 |
| 1. | Ֆինանսների նախարարության  20.06.2019թ.  թիվ 01/8-3/10483-2019 գրություն | Ուսումնասիրելով «Հայաստանի Հանրապետության առողջապահության նախարարությանը գումար հատկացնելու, Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի N 1 հավելվածում վերաբաշխում կատարելու և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը (այսուհետ՝ Նախագիծ) հայտնում ենք հետևյալը.  1. Նախագծով նախատեսվում է ՀՀ 2019թ. պետական բյուջեի եկամուտների 12.1 մլրդ դրամով ավելացման հաշվին իրականացնել առողջապահության ոլորտի մի շարք ծրագրերի ընդլայունում, պետության կողմից երաշխավորված անվճար և արտոնյալ պայմաններով մատուցվող ծառայություններից օգտվող շահառուների խմբի ավելացում:  Նկատի ունենալով, որ վերը նշված միջոցառումներն ունեն շարունակական բնույթ, ինչպես նաև այն, որ ՀՀ կառավարության 10.07.2018թ. N 797-Ն որոշմամբ հաստատված ՀՀ 2019-2021 թթ. միջնաժամկետ ծախսերի ծրագրով վերը նշված միջոցառումների շրջանակներում մատուցվող ծառայությունների ընդլայման, մատուցվող ծառայություններից օգտվող շահառուների ավելացման նպատակով գումարներ նախատեսված չեն, հայտնում ենք, որ վերը նշված միջոցառումների գծով հետագա տարիների համար ծախսերի ավելացումն ապահովելու համար ՀՀ 2020-2022 թթ. միջնաժամկետ ծախսերի ծրագրով ՀՀ առողջապահության նախարարությանը հատկացվող գումարի շրջանակներում իրականացվող առողջապահության ոլորտի ծրագրերի/միջոցառումների գծով ծախսերի վերանայման անհրաժեշտություն է առաջանում:  2. Նախագծի 2-րդ կետով առաջարկվում է առողջապահական կազմակերպությունների վերակառուցման և վերազինման նպատակով հատկացնել 2,500,730.0 հազար, որից «Նախագծահետազոտական ծախսեր» հոդվածով 423,943.8 հազ. դրամ, որի շրջանակներում նախատեսվում է իրականացնել թվով 15 առողջապահական օբյեկտների գծով նախագծանախահաշվային փաստաթղթերի կազմման աշխատանքներ: Մինչդեռ հստակեցմված չեն հետագայում նշված առողջապահական օբյեկտների գծով իրականացվելիք շինարարական աշխատանքների ֆինանսավորման աղբյուրները։ Եթե դրանք նախատեսվում են իրականացնել պետական բյուջեի միջոցների հաշվին, ապա ՀՀ 2019-2021 թվականների պետական միջնաժամկետ ծախսերի ծրագրով 2020-2021 թվականների համար այդ նպատակով միջոցներ նախատեսված չեն։ Ինչ վերաբերում է քննարկման փուլում գտնվող ՀՀ 2020-2022 թվականների պետական միջնաժամկետ ծախսերի ծրագրին, ապա այդ նպատակով ոլորտը համակարգող մարմնի կողմից հայտ չի ներկայացվել։  3. Միաժամանակ հայտնում ենք, որ ներկայացված չեն նախագծային աշխատանքների համար հատկացվող գումարի համա­պա­տաս­խան հաշվարկ-հիմնավորումները:  4. Առաջարկում ենք Նախագծով «ոչ ֆինանսական ակտիվների գծով ծախսերի» մասով համապատասխան փոփոխություններ կատարել նաև «Հայաստանի Հանրապետության 2019 թվականի պետական բյուջեի մասին» ՀՀ օրենքի N 1 (N 3 աղյուսակ) հավելվածում և ըստ այդմ խմբագրել Նախագծի 4-րդ կետը։  Միաժամանակ ոչ ֆինանսական ակտիվների գծով ծախսերի մասով փոփոխություններին վերաբերող հավելվածներում առաջարկում ենք նախագծային աշխատանքների համար հատկացվող գումարի բաշխումը ներկայացնել ըստ առանձին օբյեկտների:  5. Նախագծով «1126» ծրագրի «31002» «Առողջապահական կազմակերպությունների վերակառուցում և վերազինում» միջոցառումն առաջարկում ենք տարանջատել՝ ներկայացնելով որպես 2 առանձին միջոցառումներ և ըստ այդմ խմբագրել Նախագծի NN 3, 4, 5, 7 և 8 հավելվածները։  6. ՀՀ կառավարության 13/04/2017թ. թիվ 390-Ն որոշմամբ հաստատված Գնումների պլանի լրացման, հաստատման և հրապարակման կարգի 2-րդ կետի 1-ին ենթակետի համաձայն` գնումների պլանում գնման առարկաները ներառվում են գնումների միասնական անվանացանկի 4-րդ մակարդակին համապատասխան, ինչով պայմանավորված անհրաժեշտ է նախագծին կից հավելված 9-ում 33100000-1 Բժշկական սարքեր ԳՄԱ կոդով գնման առարկան ներկայացնել 4-րդ մակարդակի ԳՄԱ կոդին և անվանմանը համապատասխան:  7. Նախագծի 2-րդ կետով նախատեսվում է ՀՀ առողջապահության նախարարությանը հատկացնել 423,943.8 հազար ՀՀ դրամ Նախագծահետազոտական ծախսեր հոդվածով, այնինչ հավելված 9-ում հիշյալ աշխատանքները ներառվել են 45211250-1 Առողջապահության հետ կապված շենքերի կառուցման աշխատանքներ ԳՄԱ կոդով:  8. Նախագծի 1-ին կետում «NN 1,2 համվելվածների» բառերը փոխարինել «NN 1,2 և 3 հավելվածների» բառերով, միաժամանակ Նախագծի N 4 և N 3 Հավելվածների համարակալումները փոխելով համապատասխանաբար՝ N 3 և N 4-ով:  9. Անհրաժեշտ է նախագծի 4-րդ կետում նշված ... 3, 4, 5, 6, 7, 8 և 8 հավելվածների: բառերը փոխարինել ... 3, 4, 5, 6, 7, 8 և 9 հավելվածների: բառերով:  10. Առաջարկում ենք Նախագծի վերնագրից հանել «վերաբաշխում կատարելու» բառերը, նկատի ունենալով, որ Նախագիծը վերաբաշխում չի ենթադրում: | 1-ին և 2-րդ դիտողությունների մասով, հայտնում եմ, որ հաշվի առնելով այն հանգամանքը, որ ՀՀ 2020-2022 թթ. միջնաժամկետ ծախսերի ծրագիրը դեռ գտնվում է քննարկումների փուլում և հնարավոր են որոշակի փոփոխությունների իրականացում, ուստի ներկայացվող ծրագրերի մասով ևս, հետագայում ՄԺԾԾ հայտում կիրականացվեն համապատասխան փոփոխությունները և լրացումները:  3. Նախագծային աշխատանքների համար հատկացվող գումարների հաշվարկ-հիմնավորումները հնարավոր չէ ներկայացնել, քանի որ շինարարական աշխատանքների նախագծանախահաշվային փաստաթղթերի (այսուհետ՝ ՆՆՓ) մշակման ծախսերի հաշվարկը կատարվել է՝ հիմք ընդունելով ՀՀ քաղաքաշինության նախարարի «Գործող գներով շինարարական աշխատանքների արժեքի հաշվարկման կարգը հաստատելու մասին» 16.06.2008թ. թիվ 41-Ն և «Քաղաքաշինական փաստաթղթերի (ծրագրային և ճարտարապետաշինարարական) մշակման աշխատանքների արժեքի հաշվարկման կարգը հաստատելու մասին» 15.02.2008թ. թիվ 19-Ն հրամանները, հաշվի է առնվել նաև շինարարության շուկայական միջինացված գների ուսումնասիրության, ինչպես նաև տարիների ընթացքում իրականացված շինարարական աշխատանքների իրականացման արդյունքում ձեռք բերված փորձը:  Մասնավորապես, ցանկում ներկայացված բուժհաստատությունների շինարարական աշխատանքների նախնական գումարը հաշվարկված է համաձայն ստորև ներկայացվածի.  ՆՆՓ մշակում շինարարական աշխատանքների խոշորացված շինարարական արժեքի 3%, որին գումարվում է հեղինակային հսկողության գումարը՝ 0.6%-ի չափով (հաշվարկվում է օբյեկտի շինմոնտաժային աշխատանքների նախահաշվային արժեքից:  4. Ընդունվել է Նախագծում և հավելվածներում կատարվել են համապատասխան փոփոխություններ և լրացումներ:    5. Ընդունվել է: Նախագծում և հավելվածներում կատարվել են համապատասխան լրացումներ:  6.Ընդունվել է: Նախագծում և հավելվածներում կատարվել են համապատասխան լրացումներ:  7. Ընդունվել է: Նախագծում և հավելվածներում կատարվել են համապատասխան լրացումներ:  8.Ընդունվել է: Նախագծում և հավելվածներում կատարվել են համապատասխան լրացումներ:  9. Ընդունվել է: Նախագծում և հավելվածներում կատարվել են համապատասխան փոփոխություններ:  10. Ընդունվել է: Նախագծում և հավելվածներում կատարվել են համապատասխան փոփոխություններ: |
| 2. | Արդարադատության նախարարության  20.06.2019թ.  Թիվ 01/27.1/13678-2019 գրություն | 1.Նախագծի 4-րդ կետում «և 8» բառերն անհրաժեշտ է փոխարինել «և 9» բառերով, քանի որ խոսքը 9-րդ հավելվածի մասին է:  2.Նախագիծն անհրաժեշտ է համաձայնեցնել ՀՀ ֆինանսների նախարարության հետ: | Ընդունվել է: Նախագծում և հավելվածներում կատարվել են համապատասխան փոփոխություններ: |